Churfirsten
D Churfirschte oder Churfürschte (IPA: []) sind e Chetti vo sibe relatiiv junge Chalchstaibärge. Si laufet im Norde nöd allzu gääch is Toggeburg us, im Süde aber fallets fast senkrecht in Walesee (419 m ü.M.) ab. Si sind s Woorzaiche vom Toggeburg.

Näme 
D Näme vode sibe Churfürste sind vo Oste noch Weste: de Chäserrogg (IPA: []; 2'262 m), de Henderrogg (IPA: []; 2'306 m), de Schiibestole (IPA: []; 2'234 m), de Zuestole (IPA: []; 2'235 m), de Brisi (IPA: []; 2'279 m), de Frümsel (IPA: []; 2'263 m) und de Seluu (IPA: []; 2'205 m). D Bergchetti setzt sich den in Weste fort mit: Wart (2'068 m), Schäär (2'171 m), Nägeliberg (2'163 m) und Liistchamm (2'101 m).

Turismus 
Vo Unterwasser us fart e Standsailbaa uf de Iltios (IPA: []) und vo döt us schwebt e Gondelbähnli uf de Chäserogg, wos e Restarant anegstellt hend. E Schiipiste för güebti Schiifahrer füert zrugg an Iltios wos au Schiilift för Afänger het. Well de Berg uf drai Site stail abfallt, tar Piste uf kann Fall verlo werde. Im Summer werd en Erwanderig vomene Churfirst mitere prächtige Uusicht über d Alpe und de Bodesee belohnt.

Bsundrigs 
Am Seluu isch s Wildemannliloch, e Höhli wo ide Staizitt benutzt woren isch. Me ninnt au aa, ass de Johannes Seluner i dere Höhli glebt gha het.

Belder

Weblink 

Berg (Schwiiz)
Geografii vom Kanton Sanggalle
Toggeborg
Ostschwiz
Wohrzeiche
Sarganserland
Wildhuus-Alt Santihann